Die stappers kom op Garies bymekaar, vanwaar die toerleiers Wouter en Sonja Jordaan die groep na Koringkorrelbaai in die Namakwa- nasionale park vervoer. Dit is julle basis vir die staproete van vyf dae: 'n weermagtent dien as kombuis en elke stapper slaan sy eie tent op.
Wouter-hulle voorsien ontbyt en aandete en hulle woeker om die kosvuur: Op die eerste aand het ons snoek, patat, sop, potbrood met korrelkonfyt én slaai geëet – dis soos hotel by die see! Jy pak jou eie middagete in, wat jy in 'n dagsak dra terwyl jy stap.
"Baie mense doen nie staptoere nie omdat hulle glo hulle kan dit nie doen nie. Hierdie stap kan jy sê is amper soos 'n "Training Centre" tot stap vir diegene wat nie seker is of hulle daarvan sal hou of nie. 'n Stap vol keuses! En voor jy weet, stap jy baie verder as wat jy ooit gedink het jy kan!"
• Dis koelerig langs die kus en 'n mens kom nie agter jy brand nie. Stap met 'n langmouhemp met 'n kraag of gooi 'n sarong oor jou hoed – sonbrandroom baie belangrik.
Wanneer? Daar is sowat vyf staptoere per jaar, met plek vir 16 tot 20 mense. Kontak Sonja vir die datums.